
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 473 


ΑΠΟΦΑΣΕΙΣ 

Αριθμ. 21608 /Η 1 

Κανονισμός προγραμμάτων χορήγησης υποτρο¬ 
φιών ΙΚΥ σε Έλληνες ερευνητές - υποψηφίους δι¬ 
δάκτορες και μεταδιδάκτορες- του Ευρωπαϊκού 
Πανεπιστημιακού Ινστιτούτου της Φλωρεντίας 
(Ε.Π.Ι.Φ.) - Οικονομικές παροχές. 

ΟΙ ΥΠΟΥΡΓΟΙ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 2 του ν. 1698/1987 «Υπο¬ 
χρεώσεις της Ελλάδας προς το Ευρωπαϊκό Πανεπιστημι¬ 
ακό Ινστιτούτο της Φλωρεντίας - χορήγηση υποτροφι¬ 
ών σε Έλληνες Ερευνητές του Ινστιτούτου αυτού» (ΦΕΚ 
59/Τ.Α74-5-1987). 

2. Τις διατάξεις του άρθρου 17 της Σύμβασης που πε- 
ριέχεται στο ν. 1628/1986 «Κύρωση: 1. της Σύμβασης για 
την ίδρυση ενός Ευρωπαϊκού Πανεπιστημιακού Ινστιτού¬ 
του, 2. του πρωτοκόλλου σχετικά με τα προνόμια και τις 
ασυλίες του Ευρωπαϊκού Ινστιτούτου και 3. της τελικής 
πράξης αυτής» (ΦΕΚ 98/τ.Α'/18-7-1986). 

3. Τις διατάξεις του ν. 2219/1994 «Κύρωση Σύμβα¬ 
σης για την αναθεώρηση της Σύμβασης περί ιδρύσεως 
ενός Ευρωπαϊκού Πανεπιστημιακού Ινστιτούτου και της 
Τελικής Πράξεως της Σύμβασης αναθεώρησης» (ΦΕΚ 
109/τ.Α76-7-1994). 

4. Τις διατάξεις του α.ν. 1825/1951 και του 
α.ν. 1859/1951 «Περί συστάσεωςτου Ιδρύματος Κρατι¬ 
κών Υποτροφιών» (ΦΕΚ 180/τ.Α728-5-1951 και 185/τ.Α7 
23-6-1951 αντιστοίχως), 

5. Τις διατάξεις του ν. 2158/1993 «Εκσυγχρονισμός του 
Ιδρύματος Κρατικών Υποτροφιών (Ι.Κ.Υ.) και άλλες δια¬ 
τάξεις» (ΦΕΚ 109/Τ.Α728-6-1993). 

6. Τις διατάξεις του π.δ. 321/31-12-1999 «Οργανισμός 
του Ιδρύματος Κρατικών Υποτροφιών» (Φ.Ε.Κ. 306/ 
τ.Α/31-12-1999). 

7. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Φ.Ε.Κ. 143/τ.Α728-6-2014). 

8. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 


κωδικοποιήθηκε με το άρθρο πρώτο του π.δ. 63/2005 
(Φ.Ε.Κ. 98/τ.Α722-4-2005). 

9. Τις διατάξειςτουπ.δ. 80/2016«Ανάληψη υποχρεώ¬ 
σεων από τους διατάκτες» (Α' 145). 

10. Το π.δ. 125/2016 (210 Α') «Διορισμός Υπουργών, 
Αναπληρωτών Υπουργών και Υφυπουργών». 

11. Την υπ'αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρω¬ 
τή Υπουργό Οικονομικών Γεώργιο Χουλιαράκη» (Φ.Ε.Κ. 
2168/τ.Β79-10-2015). 

12. Το γεγονός ότι οι απονεμόμενοι από το Ευρωπαϊκό 
Πανεπιστημιακό Ινστιτούτο της Φλωρεντίας διδακτορι¬ 
κοί τίτλοι αναγνωρίζονται ως ισότιμοι προς τους απο- 
νεμόμενους από τα Ελληνικά Α.Ε.Ι. εφόσον, σύμφωνα 
με το με Α.Π. 17572/4-6-2007 έγγραφο του ΔΟΑΤΑΠ., 
πληρούνται οι προϋποθέσεις του ν. 3328/2005. 

13. Την υπ'αριθμ. 146678/Η1 /12-9-2016 απόφαση του 
Υπουργού Παιδείας, Έρευνας και Θρησκευμάτων «Έγκρι¬ 
ση προκήρυξης θέσεων υποτροφιών του Ευρωπαϊκού 
Πανεπιστημιακού Ινστιτούτου της Φλωρεντίας (Ε.Π.Ι.Φ.), 
ακαδημαϊκών ετών 2017-2018 και 2018-2019» (Φ.Ε.Κ. 
2993/Τ.Β719.09.2016). 

14. Την ανάγκη καθορισμού των κανονιστικών διατά¬ 
ξεων του προγράμματος χορήγησης υποτροφιών ΙΚΥ 
σε Έλληνες υποψήφιους διδάκτορες του Ευρωπαϊκού 
Πανεπιστημιακού Ινστιτούτου της Φλωρεντίας (Ε.Π.Ι.Φ.). 

15. Την ανάγκη καθορισμού των κανονιστικών δια¬ 
τάξεων του προγράμματος χορήγησης υποτροφιών 
με τίτλο «ΗθΙΙθπιο ΜίηΪ5ΐΓγ οί ΕάυοΒΐίοπ, ΚθβθβγοΜ 3ηά 
ΡθΙίρίουδ ΑΤΤ3ΪΓ5 - Μβχ ΪΛ/σόθΐ- 5εήοΐ3Γ5ήίρ5» σε Έλληνες 
νέους μεταδιδάκτορες ερευνητές του Ευρωπαϊκού Πανε¬ 
πιστημιακού Ινστιτούτου της Φλωρεντίας (Ε.Π.Ι.Φ). 

16. Την ανάγκη καθορισμού του είδους και του ύψους 
των οικονομικών παροχών του προγράμματος χορήγη¬ 
σης υποτροφιών σε Έλληνες υποψηφίους διδάκτορες 
του Ευρωπαϊκού Πανεπιστημιακού Ινστιτούτου Φλω¬ 
ρεντίας. 

17. Την ανάγκη καθορισμού του είδους και του ύψους 
των οικονομικών παροχών του προγράμματος χορήγη¬ 
σης υποτροφιών μετίτλο «ΗθΙΙθηίς Μίηίϊΐτγ οί Εάυςβΐίοη, 
Ρθ5θ3ΐτίι 3ηά ΚθΙί9ίου5 ΑΤΤ3ΪΓ5 - ΜβχΪΛ/ θόθΓ 5είιοΐ3Γ5ίιίρ5» 
σε Έλληνες νέους μεταδιδάκτορες ερευνητές του Ευρω¬ 
παϊκού Πανεπιστημιακού Ινστιτούτου της Φλωρεντίας 
(Ε.Π.Ι.Φ.). 

18. Το γεγονός ότι από τις διατάξεις της παρούσας 
απόφασης προκαλείται συνολική δαπάνη ύψους τρι- 
ακοσίων εξήντα εννέα χιλιάδων εξακοσίων δεκατρι¬ 
ών ευρώ (369.613,00 €) η οποία θα βαρύνει τον Κ.Α.Ε. 
02.30.001.2679.4 του τακτικού προϋπολογισμού του 
Ιδρύματος Κρατικών Υποτροφιών (Ι.Κ.Υ.), οικονομικών 
ετών 2017 και 2018 κατά 187.616,76 € και 181.996,24€ 
αντιστοίχως. 

19. Τις υπ' αριθμ. 588/25-1-2017 και 576/25-01-2017 
αποφάσεις ανάληψης υποχρέωσης «δέσμευση πίστω¬ 
σης ποσού ύψους 43.761,56 € και 143.855,20€ για την 
πληρωμή ισόποσης δαπάνης σε βάρος της πίστωσης 
του προϋπολογισμού εξόδων του Ιδρύματος Κρατικών 
Υποτροφιών από τον Κ.Α.Ε. 2679.4 οικονομικού έτους 
2017» (Α.Δ.Α. 60Γ64653ΠΣ-ΑΘ6 και 6ΦΕ34653ΠΣ-Δ3Σ). 

20. Την απόφαση της 17ης/14-09-2016 Συνεδρίασης 
του Διοικητικού Συμβουλίου του Ι.Κ.Υ. «Σχέδιο κοινής 
υπουργικής απόφασης με τίτλο «Κανονισμός προγραμ¬ 
μάτων χορήγησης υποτροφιών ΙΚΥ σε Έλληνες ερευνη¬ 
τές -υποψηφίους διδάκτορες και μεταδιδάκτορες- του 
Ευρωπαϊκού Πανεπιστημιακού Ινστιτούτου της Φλωρε¬ 
ντίας (Ε.Π.Ι.Φ.) - Οικονομικές παροχές ακαδημαϊκών ετών 
2016-2017, 2017-2018 και 2018-2019». 

21 .Την με αριθ.Δππδαεφα/727/213993/Β2/14-12-2016 
απόφαση του Υπουργού Παιδείας, Έρευνας και Θρη¬ 
σκευμάτων «Έγκριση ανάληψης υποχρέωσης (Κ.Α.Ε. 
2679.4) για το Ίδρυμα Κρατικών Υποτροφιών (ΙΚΥ) για 
τα οικονομικά έτη 2017 και 2018. 

22. Την αριθ. ΔΠΠΔΑΕΦΑ/28/14231/Β2/27-1-2017 
Εισήγηση του άρθρου 24 του ν. 4270/2014 της Δ/νσης 
Παρακολούθησης Π/Υ & Δημοσιονομικών Αναφορών 
Εποπτευόμενων Φορέων-Τμήμα Α', αποφασίζουμε: 

Καθορίζουμε τις κανονιστικές διατάξεις των προγραμ¬ 
μάτων χορήγησης υποτροφιών ΙΚΥ σε Έλληνες ερευνη¬ 
τές -υποψηφίους διδάκτορες και μεταδιδάκτορες- του 
Ευρωπαϊκού Πανεπιστημιακού Ινστιτούτου της Φλω¬ 
ρεντίας (Ε.Π.Ι.Φ.) καθώς και τις οικονομικές παροχές ως 
ακολούθως: 

Α. ΣΚΟΠΟΣ 

Το ελληνικό κράτος, ως κράτος μέλος του Ευρωπαϊκού 
Πανεπιστημιακού Ινστιτούτου της Φλωρεντίας (Ε.Π.Ι.Φ), 
χρηματοδοτεί την συμμετοχή Ελλήνων ερευνητών στα 
εκπαιδευτικά και ερευνητικά προγράμματα του Ε.Π.Ι.Φ. 
Στο πλαίσιο αυτό, το Ίδρυμα Κρατικών Υποτροφιών (ΙΚΥ) 
- ως Εθνικός Φορέας Υποτροφιών- χορηγεί, στο πλαίσιο 
των διαθεσίμων πιστώσεων, υποτροφίες για διδακτορι¬ 
κές σπουδές και μεταδιδακτορική έρευνα και κατάρτιση 
σε ένα από τους παρακάτω τομείς οι οποίοι αντιστοιχούν 
στα τμήματα του Ε.Π.Ι.Φ.: 

1) Κοινωνικών και Πολιτικών Επιστημών 

2) Οικονομικών Επιστημών 

3) Νομικών Επιστημών 

4) Ιστορίας και Πολιτισμού 

Β. ΠΕΔΙΟ ΕΦΑΡΜΟΓΗΣ 

Οι διατάξεις της παρούσης απόφασης αφορούν: 

1) Τις προϋποθέσεις και τους όρους χορήγησης υπο¬ 
τροφίας του προγράμματος χορήγησης υποτροφιών 
ΙΚΥ σε Έλληνες υποψηφίους διδάκτορες του Ε.Π.Ι.Φ. 


καθώς και του προγράμματος χορήγησης υποτροφιών 
ΙΚΥ με τίτλο «ΗθΙΙθηίς ΜίηΨίτγ οί ΕάυςΒΐίοη, Ρθ5θ9ΓςΙι 
3ηά ΗθΙί9ίου5 ΑΓΓ3ΙΓ5 - Μβχ \Λ/θ0θγ 5εΓιοΐ3Γ5Γιίρ5» σε Έλ¬ 
ληνες νέους μεταδιδάκτορες ερευνητές του Ευρωπαϊκού 
Πανεπιστημιακού Ινστιτούτου της Φλωρεντίας (Ε.Π.Ι.Φ), 

2) το ύψος των οικονομικών παροχών του προγράμμα¬ 
τος χορήγησης υποτροφιών ΙΚΥ σε Έλληνες υποψηφίους 
διδάκτορες του Ε.Π.Ι.Φ., 

3) το ύψος των οικονομικών παροχών, του προγράμ¬ 
ματος χορήγησης υποτροφιών ΙΚΥ με τίτλο «ΗθΙΙθηίς 
ΜίπΪ5ΐΓγ οί ΕάυςΒΐίοη 3πά ΚθΙΪ9Ϊου5 ΑΤΤβϊγβ - Μ3χ\Α/θ0θγ 
5ςήοΐ3Γ5Τιϊρ5» σε Έλληνες νέους μεταδιδάκτορες ερευ¬ 
νητές του Ευρωπαϊκού Πανεπιστημιακού Ινστιτούτου 
της Φλωρεντίας (Ε.Π.Ι.Φ), οποίοι ανέρχονται σε έναν κατ' 
ανώτατο όριο ανά ακαδημαϊκό έτος. 

Γ. ΠΡΟΫΠΟΘΕΣΕΙΣ - ΕΠΙΛΕΞΙΜΟΤΗΤΑ - ΔΙΑΔΙΚΑΣΙΑ 
ΥΠΟΒΟΛΗΣ ΑΙΤΗΣΕΩΝ 

Επιλέξιμοι για χορήγηση υποτροφίας είναι όσοι πλη¬ 
ρούν σωρευτικά τα παρακάτω κριτήρια: 

ί. Είναι Έλληνες πολίτες, κάτοχοι ελληνικού Αριθμού 
Φορολογικού Μητρώου (Α.Φ.Μ.), 

Π. Είναι κάτοχοι αναγνωρισμένου πτυχίου τριτοβάθ¬ 
μιας εκπαίδευσης το οποίο έχει εκδοθεί το αργότερο 
έως την καταληκτική ημερομηνία υποβολής των υπο¬ 
ψηφιοτήτων. Στην περίπτωση πτυχίων που έχουν εκδο¬ 
θεί από ίδρυμα της αλλοδαπής, απαιτείται πράξη ανα¬ 
γνώρισης από την αρμόδια Εθνική Αρχή (Δ.Ο.Α.Τ.Α.Π.) 
η οποία πρέπει να έχει εκδοθεί και προσκομιστεί στο 
ΙΚΥ το αργότερο έως την προβλεπόμενη στην σχετική 
πρόσκληση υποβολής αιτήσεων εκάστου ακαδημαϊκού 
έτους ημερομηνία. 

ϋί. Είναι κάτοχοι αναγνωρισμένου Μεταπτυχιακού 
Διπλώματος Ειδίκευσης ή ισοδύναμου από Ανώτατο 
Εκπαιδευτικό Ίδρυμα της αλλοδαπής. Ο τίτλος και η σχε¬ 
τική πράξη αναγνώρισης από την αρμόδια Εθνική Αρχή 
(Δ.Ο.Α.Τ.Α.Π.) -αν απαιτείται (περίπτωση τίτλου που έχει 
εκδοθεί από ίδρυμα της αλλοδαπής), πρέπει να έχουν 
εκδοθεί και προσκομιστεί στο ΙΚΥ το αργότερο έως την 
προβλεπόμενη στην σχετική πρόσκληση υποβολής αι¬ 
τήσεων εκάστου ακαδημαϊκού έτους ημερομηνία, 

ίν. Οι υποψήφιοι για μεταδιδακτορική έρευνα και κα¬ 
τάρτιση είναι κάτοχοι αναγνωρισμένου διδακτορικού 
τίτλου σπουδών. Ο διδακτορικός τίτλος και η σχετική 
πράξη αναγνώρισης από την αρμόδια Εθνική Αρχή 
(Δ.Ο.Α.Τ.Α.Π.) -αν απαιτείται (περίπτωση τίτλου που έχει 
εκδοθεί από ίδρυμα της αλλοδαπής), πρέπει να έχουν 
εκδοθεί και προσκομιστεί στο ΙΚΥ το αργότερο έως την 
προβλεπόμενη στην σχετική πρόσκληση υποβολής αι¬ 
τήσεων εκάστου ακαδημαϊκού έτους ημερομηνία, 

ν. Είναι κάτοχοι πιστοποιητικού γλωσσομάθειας τουλά¬ 
χιστον πολύ καλής γνώσης (επίπεδο Γ1 /Έ1) της γλώσσας 
εργασίας, σύμφωνα με το άρθρο 28 του π.δ. 50/2001, 
όπως ισχύει, 

νί. Έχουν ολοκληρώσει τυχόν συμβατικές υποχρεώσεις 
τους στο πλαίσιο Σύμβασης Υποτροφίας με το ΙΚΥ κατά 
την καταληκτική ημερομηνία υποβολής υποψηφιοτή¬ 
των, 

νϋ. Οι υποψήφιοι για διδακτορικές σπουδές δεν είναι 
κάτοχοι διδακτορικού τίτλου σπουδών και δεν έχουν λά- 

βει κατά το παρελθόν ούτε λαμβάνουν άλλη υποτροφία 
από το ΙΚΥ για διδακτορικές σπουδές, 
νίϋ. Οι υποψήφιοι για μεταδιδακτορική έρευνα και κα¬ 
τάρτιση δεν έχουν λάβει κατά το παρελθόν ούτε λαμ¬ 
βάνουν άλλη υποτροφία από το ΙΚΥ για την συμμετοχή 
τους σε προγράμματα μεταδιδακτορικής έρευνας ή/και 
κατάρτισης, 

ίχ. Οι υποψήφιοι για μεταδιδακτορική έρευνα και κα¬ 
τάρτιση, απόφοιτοι του Ε.Π.Ι.Φ., πληρούν τα κριτήρια 
επιλεξιμότητας που τίθενται από το Ε.Π.Ι.Φ. για αποφοί¬ 
τους του Ε.Π.Ι.Φ., 

χ. Οι άρρενες υποψήφιοι έχουν ολοκληρώσει τις στρα¬ 
τιωτικές τους υποχρεώσεις ή έχουν νομίμως απαλλαγεί 
από αυτές ή τυγχάνουν ή δικαιούνται να λάβουν ανα¬ 
βολή στράτευσης από την ημερομηνία έναρξης της 
υποτροφίας για το πλήρες διάστημα του προγράμματος 
(τουλάχιστον τέσσερα έτη στην περίπτωση υποψηφίων 
για διδακτορικές σπουδές και ένα έτος στην περίπτωση 
υποψηφίων για μεταδιδακτορική έρευνα και κατάρτιση), 
χί. Οι υποψήφιοι για μεταδιδακτορική έρευνα και 
κατάρτιση δεν είναι μόνιμοι ή με σχέση εργασίας αο¬ 
ρίστου χρόνου δημόσιοι υπάλληλοι, χίί. Οι υποψήφιοι 
για διδακτορικές σπουδές μόνιμοι ή με σχέση εργασίας 
αορίστου χρόνου δημόσιοι υπάλληλοι δικαιούνται, σύμ¬ 
φωνα με την ισχύουσα νομοθεσία, άδεια υπηρεσιακής 
εκπαίδευσης αρχομένης από την από την ημερομηνία 
έναρξης της υποτροφίας, για το για το πλήρες διάστημα 
του προγράμματος διδακτορικών σπουδών (τουλάχι¬ 
στον τέσσερα έτη). Η άδεια υπηρεσιακής εκπαίδευσης 
αποτελεί προϋπόθεση έναρξης της υποτροφίας και οι 
επιλεγέντες υποψήφιοι υποχρεούνται να την υποβάλ¬ 
λουν πριν την έναρξη της υποτροφίας. 

Οι προϋποθέσεις συμμετοχής, τα κριτήρια επιλεξιμό- 
τητας και η διαδικασία υποβολής αιτήσεων (δικαιολο- 
γητικά, προθεσμίες κ.τ.λ.) εξειδικεύονται με απόφαση 
του Διοικητικού Συμβουλίου του Ιδρύματος Κρατικών 
Υποτροφιών (ΙΚΥ) και περιγράφονται αναλυτικά στην 
σχετική πρόσκληση υποβολής αιτήσεων εκάστου ακα¬ 
δημαϊκού έτους, η οποία δημοσιεύεται στις ιστοσελίδες 
του Ε.Π.Ι.Φ. (νννννν.ουί.θυ) και του Ι.Κ.Υ. (νννννν.ίΚγ.ςΓ). 

Δ. ΕΠΙΛΟΓΗ ΥΠΟΤΡΟΦΩΝ 

Η επιλογή των υποψηφίων υποτρόφων, κατόπιν γνω¬ 
μοδότησης του ΙΚΥ ως προς την επιλεξιμότητα, διενερ- 
γείται από το αρμόδιο όργανο του Ευρωπαϊκού Πανεπι¬ 
στημιακού Ινστιτούτου της Φλωρεντίας (Ε.Π.Ι.Φ.), βάσει 
κριτηρίων επιλογής (ποιοτικά κριτήρια) που θέτει το 
Ε.Π.Ι.Φ. Οι υποψήφιοι, πριν την τελική επιλογή, ενδέχε¬ 
ται να κληθούν σε συνέντευξη από το αρμόδιο όργανο 
του Ε.Π.Ι.Φ. το οποίο θα κοινοποιήσει τα αποτελέσματα 
της διαδικασίας επιλογής στους υποψηφίους και στο ΙΚΥ. 

Τα αποτελέσματα της διαδικασίας επιλογής κυρώνο¬ 
νται από το Διοικητικό Συμβούλιο του ΙΚΥ. 

Ε. ΔΙΑΔΙΚΑΣΙΑ ΕΝΑΡΞΗΣ ΤΗΣ ΥΠΟΤΡΟΦΙΑΣ 
Οι επιλεγέντες υποψήφιοι καλούνται να προσκομίσουν 
στο ΙΚΥ (Τμήμα Υποτροφιών Μεταπτυχιακών Σπουδών 
Εξωτερικού - Λεωφ. Εθνικής Αντιστάσεως 41,142 34 Νέα 
Ιωνία), στην μορφή και με τον τρόπο που θα τους υπο¬ 
δειχθεί, εντός τακτής προθεσμίας, τα προβλεπόμενα, 


στην σχετική πρόσκληση υποβολής αιτήσεων εκάστου 
ακαδημαϊκού έτους, δικαιολογητικά έναρξης. Στην συνέ¬ 
χεια, οι επιλεγέντες υποψήφιοι, εντός τακτής προθεσμί¬ 
ας, συνάπτουν σύμβαση επιχορήγησης με το ΙΚΥ, στην 
οποία περιγράφονται ο σκοπός, η διάρκεια, οι όροι, τα 
τελικά παραδοτέα, οι οικονομικές παροχές και ο τρόπος 
καταβολής της υποτροφίας. Η έναρξη της υποτροφίας 
πραγματοποιείται μετά την υπογραφή της σχετικής σύμ¬ 
βασης από τον υποψήφιο και το ΙΚΥ. 

Το ΙΚΥ διατηρεί την αποκλειστική ευχέρεια να ακυρώ¬ 
νει την χορήγηση υποτροφίας στην περίπτωση που οι 
επιλεγέντες υπότροφοι δεν υποβάλουν εντός των προ¬ 
καθορισμένων προθεσμιών τα ανωτέρω δικαιολογητικά 
έναρξης ή την σύμβαση επιχορήγησης υπογεγραμμένη. 

ΣΤ. ΔΙΑΡΚΕΙΑ ΤΗΣ ΥΠΟΤΡΟΦΙΑΣ 

1. Πρόγραμμα χορήγησης υποτροφιών ΙΚΥ σε Έλληνες 
υποψήφιους διδάκτορες του Ε.Π.Ι.Φ.: 

1.1. Η διάρκεια της υποτροφίας του ΙΚΥ ορίζεται σε 36 
διαδοχικούς μήνες για διδακτορικές σπουδές κατ'ανώτα¬ 
το όριο και εξαρτάται από την επίδοση του υποτρόφου 
κατά την διάρκεια των σπουδών του. Στην περίπτωση 
που οι διδακτορικές σπουδές ολοκληρωθούν επιτυχώς 
σε μικρότερο των 36 μηνών διάστημα, η διάρκεια της 
υποτροφίαςτου ΙΚΥ περιορίζεται στον πραγματικό χρό¬ 
νο που απαιτήθηκε για την επιτυχή ολοκλήρωση του 
προγράμματος σπουδών. 

1.2. Η διάρκεια της υποτροφίας περιορίζεται σε 12 
μήνες κατ' ανώτατο όριο στην περίπτωση που, μετά 
την ολοκλήρωση του 1ου έτους σπουδών, το Ε.Π.Ι.Φ. 
κρίνει ότι δεν συντρέχουν οι προϋποθέσεις συνέχισης 
των σπουδών του υποτρόφου και του απονείμει μετα¬ 
πτυχιακό τίτλο σπουδών επιπέδου Μάστερ (Μββϊθγ όγ 
Κθ5θ3ΐτ:Γι). 

1.3. Η υποτροφία για το χρονικό διάστημα πέραν των 
36 μηνών -αν απαιτείται κατά την κρίση του Ε.Π.Ι.Φ.- 
βαρύνει και καταβάλλεται απ' ευθείας από το Ε.Π.Ι.Φ., 
σύμφωνα με τους όρους και προϋποθέσεις που θέτει 
το Ε.Π.Ι.Φ. 

1.4. Κατόπιν ειδικής συμφωνίας του Ι.Κ.Υ. με το ΕΠΙΦ., 
δύναται να τροποποιηθεί η περίοδος του προγράμματος 
σπουδών του υποτρόφου που καλύπτεται από το Ι.Κ.Υ. 
και το Ε.Π.Ι.Φ. αντιστοίχως. 

2. Η διάρκεια της υποτροφίαςτου ΙΚΥ, στο πλαίσιο του 
προγράμματος χορήγησης υποτροφιών ΙΚΥ με τίτλο 
«ΗθΙΙθπίσ Μίηίδίτγ οί Εάυο3ΐίοη 3πό ΚθΙίομουδ ΑΤΤβϊγβ- 
Μβχ ννθόθΓ 5εΓιοΐ3Γ5Γιίρ5» σε Έλληνες νέους μεταδιδά- 
κτορες ερευνητές του Ευρωπαϊκού Πανεπιστημιακού 
Ινστιτούτου της Φλωρεντίας (Ε.Π.Ι.Φ)», ορίζεται σε 12 
διαδοχικούς μήνες κατ'ανώτατο όριο και εξαρτάται από 
την επίδοση του υποτρόφου κατά την διάρκεια της μετα¬ 
διδακτορικής έρευνας και κατάρτισης. Η υποτροφία για 
το χρονικό διάστημα πέραν των 12 μηνών -αν απαιτείται 
κατά την κρίση του Ε.Π.Ι.Φ.- βαρύνει και καταβάλλεται 
απ' ευθείας από το Ε.Π.Ι.Φ., σύμφωνα με τους όρους και 
προϋποθέσεις που θέτει το Ε.Π.Ι.Φ. 

Ζ. ΟΙΚΟΝΟΜΙΚΕΣ ΠΑΡΟΧΕΣ 

Το ύψος των οικονομικών παροχών του προγράμ¬ 
ματος ανά κατηγορία επιλέξιμης δαπάνης ορίζεται ως 
ακολούθως: 

I. Τροφεία υποψηφίων διδακτόρων: Ποσό ύψους χιλίων 
ογδόντα εννέα ευρώ και είκοσι ενός λεπτών (1.089,21 €) 
μηνιαίως. Χορηγείται για την κάλυψη μέρους των δαπα¬ 
νών διαβίωσης και καταβάλλεται, μηνιαίως ή κατά προ¬ 
τίμηση τριμηνιαίως, στους υποτρόφους οι οποίοι είναι 
εγγεγραμμένοι στο πρόγραμμα διδακτορικών σπουδών 
του Ε.Π.Ι.Φ. και παρουσιάζουν ικανοποιητική πρόοδο. 

II. Δαπάνες ασφάλισης για ιατροφαρμακευτική περί¬ 
θαλψη υποψηφίων διδακτόρων: Ποσό ύψους τετρακοσί- 
ων πενήντα (€ 450,00) ετησίως κατ'ανώτατο όριο για την 
κάλυψη μέρους της ενδεχόμενης δαπάνης ασφάλισης 
για ιατροφαρμακευτική περίθαλψη. Χορηγείται στους 
υποτρόφους οι οποίοι είναι εγγεγραμμένοι στο πρό¬ 
γραμμα διδακτορικών σπουδών του Ε.Π.Ι.Φ., παρουσι¬ 
άζουν ικανοποιητική πρόοδο και δεν διαθέτουν κάλυψη 
ιατροφαρμακευτικής περίθαλψης από φορέα δη μόσιας 
ή ιδιωτικής ασφάλισης. Καταβάλλεται εντός του πρώτου 
τριμήνου εκάστου ακαδημαϊκού έτους σπουδών, βάσει 
παραστατικού που αποδεικνύει την καταβολή, το πραγ¬ 
ματικό κόστος και το διάστημα ασφαλιστικής κάλυψης 
ιατροφαρμακευτικής περίθαλψης, 

III. Δαπάνες πρώτης εγκατάστασης υποψηφίων δι¬ 
δακτόρων: Ποσό ύψους διακοσίων πενήντα ευρώ 
(250,00 €). Χορηγείται άπαξ μετά την έναρξη της υπο¬ 
τροφίας - ως κατ'αποκοπή ποσό, για την κάλυψη μέρους 
των δαπανών πρώτης εγκατάστασης συμπεριλαμβανο- 
μένηςτης μετακίνησης στον τόπο σπουδών. 

IV. Τροφεία μεταδιδακτόρων: Ποσό ύψους χιλίων πε- 
ντακοσίων ευρώ (1.500,00 €) μηνιαίως. Χορηγείται για 
την κάλυψη μέρους των δαπανών διαβίωσης και κα¬ 
ταβάλλεται, μηνιαίως ή κατά προτίμηση τριμηνιαίως, 
στους υποτρόφους οι οποίοι είναι εγγεγραμμένοι στο 
πρόγραμμα μεταδιδακτορικής έρευνας και κατάρτισης 
«Μβχ ννθόθΓ ροεΐάοεΐοι-θΙ ρΓοςΓΒητιπθ» του Ε.Π.Ι.Φ. και 
παρουσιάζουν ικανοποιητική πρόοδο. 

V. Δαπάνες πρώτης εγκατάστασης μεταδιδακτόρων: 
Ποσό ύψους πεντακοσίων (500,00 €). Χορηγείται άπαξ 
μετά την έναρξη της υποτροφίας -ως κατ'αποκοπή ποσό, 
για την κάλυψη μέρους των δαπανών πρώτης εγκατά¬ 
στασης και εισιτηρίων αναχώρησης και επιστροφής. 

Οι ανωτέρω οικονομικές παροχές αφορούν τα μεικτά 
ποσά (πριν την παρακράτηση των νομίμων κρατήσεων 
υπέρ του Ελληνικού Δημοσίου και ενδεχόμενων τραπε¬ 
ζικών εξόδων) που χορηγούνται στον Υπότροφο. 

Η. ΟΡΟΙ ΤΗΣ ΥΠΟΤΡΟΦΙΑΣ - ΠΑΡΑΚΟΛΟΥΘΗΣΗ 

1. Η υποτροφία χορηγείται σύμφωνα με τις διατάξεις 
της παρούσης απόφασης, τους όρους της σχετικής πρό¬ 
σκλησης υποβολής αιτήσεων εκάστου ακαδημαϊκού 
έτους και τους όρους της σύμβασης που συνάπτεται 
μεταξύ του ΙΚΥ και του υποτρόφου. Επιμέρους ζητήμα¬ 
τα που δεν καλύπτονται από την σύμβαση, την σχετική 
πρόσκληση υποβολής αιτήσεων και τις κείμενες κανονι¬ 
στικές διατάξεις, ρυθμίζονται με αποφάσεις του Δ.Σ. του 
ΙΚΥ, τις οποίες ο Υπότροφος αποδέχεται ανεπιφύλακτα. 

2. Η υποτροφία θα καταβάλλεται στον υπότροφο εφό¬ 
σον διατεθούν στο ΙΚΥ οι απαραίτητες πιστώσεις και υπό 
την προϋπόθεση ότι ο υπότροφος: 

α) είναι εγγεγραμμένος στο εγκεκριμένο πρόγραμμα 


διδακτορικών σπουδών ή μεταδιδακτορικής έρευνας 
και κατάρτισης «Μ3 χ\Λ/θΙ3θγ ροεΐάοεΐοΓθΙ ρΐ'οςί'Βητιτίθ» 
του Ε.Π.Ι. Φ. και 

β) παρουσιάζει ικανοποιητική πρόοδο. 

3. Αναστολή έναρξης ή ενδιαμέσως της υποτροφίας 
δεν επιτρέπεται. 

4. Ο υπότροφος οφείλει: 

I. να αφιερωθεί ουσιαστικά στις διδακτορικές σπου¬ 
δές/ μεταδιδακτορική έρευνα και να λάβει τον τίτλο 
σπουδών/βεβαίωση επιτυχούς ολοκλήρωσης από το 
Ε.Π.Ι.Φ. στον επιστημονικό τομέα για τον οποίο επελέγη, 

II. να ενημερώνει εγγράφως και με αποκλειστικά δική 
του ευθύνη το ΙΚΥ για οποιοδήποτε θέμα αφορά την 
υποτροφία και τις σπουδές/έρευνα του και να υποβάλλει 
τα εκάστοτε απαιτούμενα δικαιολογητικά σε πρωτότυπο. 
Ειδικότερα, όσον αφορά την ενδεχόμενη τροποποίηση 
των στοιχείων επικοινωνίας του (διεύθυνση κατοικίας, 
τηλέφωνο, διεύθυνση ηλεκτρονικού ταχυδρομείου, 
κ.τ.λ.) και των στοιχείων του τραπεζικού λογαριασμού 
του όπου θα καταβάλλεται η υποτροφία, η σχετική ενη¬ 
μέρωση θα γίνεται μέσω της διαδικτυακής πύλης του 
Ι.Κ.Υ. (ςΓΒηΐε.ίΚγ.ςΓ), 

III. να υποβάλλει προς έγκριση, εντός προθεσμίας που 
θέτει το ΙΚΥ, στη μορφή και με τον τρόπο που θα υπο¬ 
δειχθεί από το ΙΚΥ, έκθεση προόδου υπογεγραμμένη 
από τον επιβλέποντα καθηγητή, καθώς και οποιοδήπο- 
τε άλλο έγγραφο ενδεχομένως του ζητηθεί. Η έγκριση 
των εκθέσεων και δικαιολογητικών προόδου από το ΙΚΥ 
αποτελεί απαραίτητη προϋπόθεση για την χορήγηση και 
συνέχιση της υποτροφίας, 

IV. να υποβάλλει στο ΙΚΥ, μετά την λήξη εκάστου έτους 
διδακτορικών σπουδών/μεταδιδακτορικής έρευνας, βε¬ 
βαίωση του Ε.Π.Ι.Φ. από την οποία να αποδεικνύεται η 
συνέχιση των σπουδών του (εγγραφή στο επόμενο έτος 
σπουδών) ή η επιτυχής ολοκλήρωσή τους, 

V. να μνημονεύει κατά περίπτωση στις επιστημονικές 
εργασίες/διδακτορική διατριβή τα εξής: «Η ολοκλήρωση 
της διδακτορικής διατριβής/επιστημονικής ανακοίνω- 
σης/εργασίας χρηματοδοτήθηκε από το ΙΚΥ στο πλαίσιο 
του προγράμματος υποτροφιών Ελλήνων υποψηφίων 
διδακτόρων του Ε.Π.Ι.Φ. ή στο πλαίσιο του προγράμμα¬ 
τος υποτροφιών με τίτλο «ΗθΙΙθπίς Μίπίεΐτγ οίΕάυςθΐίοη 
3ηά ΚθΙί9ίου5 Αίί3ίΓ5 Μβχ \Α/θ0θγ 5ςάοΐ3Γ5ΐτίρ». Η ανω¬ 
τέρω αναφορά θα είναι στην γλώσσα συγγραφής του 
επιστημονικού έργου. 

5.0 υπότροφος του προγράμματος μεταδιδακτορικής 
έρευνας και κατάρτισης υποχρεούται, εντός δύο (2) μη¬ 
νών από την λήξη της υποτροφίας, να καταθέσει στο ΙΚΥ 
επίσημη βεβαίωση από το Ε.Π.Ι.Φ. για την επιτυχή ολο¬ 
κλήρωση του προγράμματος μεταδιδακτορικής έρευνας 
και κατάρτισης «Μ3χ\Λ/θΙ3θγ ροεΐάοεΐοΓΒΐ ρ^γβιτίιτιθ» 
(τελικό παραδοτέο). 

Σε εξαιρετικές περιπτώσεις, κατόπιν επαρκώς αιτιολο¬ 
γημένης και τεκμηριωμένης αίτησης του υποτρόφου η 
οποία πρέπει να υποβληθεί πριν την λήξη της υποτρο¬ 
φίας, το Δ.Σ. του ΙΚΥ δύναται, κατά την απόλυτη κρίση 
του, να χορηγήσει παράταση της ανωτέρω προθεσμίας 
υποβολής των τελικών παραδοτέων, χωρίς την καταβολή 
οικονομικών παροχών. 

6. Ο υπότροφος του προγράμματος χορήγησης υπο¬ 
τροφιών ΙΚΥ σε Έλληνες υποψηφίους διδάκτορες του 
Ε.Π.Ι.Φ. υποχρεούται: 

I. Να προσκομίσει στο ΙΚΥ τον απονεμόμενο από το 
Ε.Π.Ι.Φ. μεταπτυχιακό τίτλο σπουδών επιπέδου Μάστερ 
(Μ35 ϊθγ όγ Ηθ5θ3Γςά) εντός τριμήνου από την ολοκλήρω¬ 
ση του πρώτου έτους σπουδών. Σε αντίθετη περίπτωση, 
η υποτροφία διακόπτεται. 

II. Να καταθέσει στο ΙΚΥ, εντόςτεσσάρων (4) ετών από 
την ημερομηνία έναρξηςτης υποτροφίας, επικυρωμένο 
αντίγραφο του διδακτορικού τίτλου σπουδών ή επίσημη 
βεβαίωση από το Ε.Π.Ι.Φ. για την επιτυχή ολοκλήρωση 
των διδακτορικών σπουδών του καθώς και ένα ανάτυπο 
της διδακτορικής του διατριβής (τελικά παραδοτέα). Η 
διδακτορική διατριβή που περιέρχεται στο ΙΚΥ ανήκει 
στην πνευματική ιδιοκτησία του υποτρόφου, ο οποίος 
εκχωρεί στο ΙΚΥ το δικαίωμα να την χρησιμοποιεί κατά 
την κρίση του και ενδεικτικά για λόγους αξιολόγησης 
και διάδοσης του προγράμματος υποτροφιών και των 
αποτελεσμάτων της υποτροφίας. 

Σε εξαιρετικές περιπτώσεις, κατόπιν επαρκώς αιτιολο¬ 
γημένης και τεκμηριωμένης αίτησης του υποτρόφου, η 
οποία πρέπει να υποβληθεί πριν την λήξη της ανωτέρω 
προθεσμίας, το Δ.Σ. του ΙΚΥ δύναται, κατά την απόλυ¬ 
τη κρίση του, να χορηγήσει παράταση 24 μηνών κατ' 
ανώτατο όριο, της ανωτέρω προθεσμίας υποβολής των 
τελικών παραδοτέων, χωρίς την καταβολή οικονομικών 
παροχών. 

7. Ο υπότροφος, κατά την διάρκεια της υποτροφίας, 
δεν δικαιούται να λάβει άλλη υποτροφία για τον ίδιο σκο¬ 
πό από άλλους δημόσιους ή ιδιωτικούς φορείς. Επίσης, ο 
υπότροφος δεν δικαιούται να λάβει οποιαδήποτε άλλη 
υποτροφία από το ΙΚΥ πριν την ολοκλήρωση όλων των 
υποχρεώσεων του στο πλαίσιο της υποτροφίας. 

8. Η υποτροφία μπορεί να διακοπεί οποιαδήποτε στιγ¬ 
μή λόγω μη ικανοποιητικής προόδου των σπουδών του 
υποτρόφου. 

9. Το ΙΚΥ διατηρεί την αποκλειστική ευχέρεια να ανα¬ 
καλεί τη χορήγηση υποτροφίας, αν διαπιστωθεί - ακόμη 
και εκ των υστέρων, ότι δεν συντρέχουν οι κανόνες επι- 
λεξιμότητας ή δεν πληρούνται οι όροι της υποτροφίας. 
Επιπροσθέτως,το ΙΚΥ, με απόφαση του Διοικητικού Συμ¬ 
βουλίου, έχει το δικαίωμα να αποφασίσει για την ανάκλη¬ 
ση ή την οριστική διακοπή της υποτροφίας όταν κρίνει 
ότι συντρέχουν λόγοι αναφερόμενοι στην επίδοση, το 
ήθος, την οικονομική κατάσταση του υποτρόφου, κ.τ.λ., 
που το επιβάλλουν. 

10. Σε οποιαδήποτε περίπτωση διακοπής ή ανάκλη¬ 
σης της υποτροφίας ή παραβίασης οποιοσδήποτε εκ 
των όρων της Σύμβασης και του Κανονισμού, άπαντες 
οι οποίοι συνομολογούνται ουσιώδεις, εκτός των περι¬ 
πτώσεων ανωτέρας βίας, ο υπότροφος υποχρεούται να 
επιστρέφει στο ΙΚΥ το συνολικό ποσό της καταβληθείσας 
υποτροφίας κατά τις διατάξεις του Κώδικα Είσπραξης 
Δημοσίων Εσόδων. Για την συνδρομή τυχόν περιστατι¬ 
κού ανωτέρας βίας αποφασίζει το Διοικητικό Συμβούλιο 
του ΙΚΥ, κατά την απόλυτη κρίση του, κατόπιν έγκαιρης, 
επαρκώς αιτιολογημένης και τεκμηριωμένης αίτησης 
του υποτρόφου. Επιπροσθέτως, σε εξαιρετικές περι¬ 


πτώσεις, το Διοικητικό Συμβούλιο του ΙΚΥ δύναται να 
αποφασίσει την ανάκτηση μέρους αντί του συνόλου της 
καταβληθείσης υποτροφίας. 

11. Οι δημόσιοι υπάλληλοι, υπότροφοι του προγράμ¬ 
ματος χορήγησης υποτροφιών ΙΚΥ σε Έλληνες υποψηφί¬ 
ους διδάκτορες του Ε.Π.Ι.Φ., οφείλουν, μετά την λήξη των 
διδακτορικών σπουδών, να επιστρέφουν στην Υπηρεσία 
τους και να υπηρετήσουν στο Ελληνικό Δημόσιο κατά 
το προβλεπόμενο από τον νόμο χρονικό διάστημα. Σε 
αντίθετη περίπτωση, υποχρεούνται στην επιστροφή του 
συνολικού ποσού της καταβληθείσας Υποτροφίας κατά 
τις διατάξεις του Κώδικα Είσπραξης Δημοσίων Εσόδων. 

12. Ο υπότροφος κατά την διάρκεια της υποτροφίας, 
δεν θα διεκδικήσει επιδόματα ανεργίας από τον Οργα¬ 
νισμό Απασχόλησης Εργατικού Δυναμικού (Ο.Α.Ε.Δ.) ή 
άλλο συναφή Οργανισμό άλλου κράτους. 

Ο. ΤΡΟΠΟΣ ΚΑΤΑΒΟΛΗΣ ΤΗΣ ΥΠΟΤΡΟΦΙΑΣ 

Ι.Το προβλεπόμενο ποσό της υποτροφίας καταβάλ¬ 
λεται στον υπότροφο από το ΙΚΥ μέσω μεταφοράς σε 
τραπεζικό λογαριασμό που τηρείται σε Τράπεζα της 
ημεδαπής και στον οποίο ο υπότροφος είναι μοναδικός 
δικαιούχος ή πρώτος συνδικαιούχος. Τυχόν τραπεζικά 
έξοδα βαρύνουν τον υπότροφο. 

1. Οι δαπάνες πρώτης εγκατάστασης υποψηφίων διδα¬ 
κτόρων και μεταδιδακτόρων καταβάλλονται άπαξ, μετά 
την έναρξη της υποτροφίας - ως κατ' αποκοπή ποσό. 

II. Τα τροφεία υποψηφίων διδακτόρων και μεταδι- 
δακτόρων καταβάλλονται μηνιαίως ή κατά προτίμηση 
τριμηνιαίως κατά την διάρκεια της υποτροφίας, υπό την 
προϋπόθεση ότι ο υπότροφος είναι εγγεγραμμένος στο 
εγκεκριμένο πρόγραμμα διδακτορικών σπουδών/με- 
ταδιδακτορικής έρευνας και κατάρτισης «Μ3Χ Ιλ/θόθΓ 
ρο5ΐάοεΐθΓ3ΐ ρΓ 09 Γ 3 ΐπιηθ» του Ε.Π.Ι. Φ. και παρουσιάζει 
ικανοποιητική πρόοδο. 

III. Η δαπάνη ασφάλισηςγια ιατροφαρμακευτική περί¬ 
θαλψη υποψηφίων διδακτόρων καταβάλλεται σε ετήσια 
βάση (ανά ακαδημαϊκό έτος), κατόπιν αίτησης του υπο¬ 
τρόφου συνοδευόμενης από πρωτότυπο παραστατικό 
(αποδεικτικό εξόφλησης) της δαπάνης η προκειμένου 
να αποδειχθεί η καταβολή του ποσού, το πραγματικό 
ύψος της δαπάνης και το αντίστοιχο χρονικό διάστημα 
ασφαλιστικής κάλυψης του υποτρόφου. Η ανωτέρω αί¬ 
τηση υποβάλλεται το αργότερο έως τα τέλη Νοεμβρί¬ 
ου εκάστου ακαδημαϊκού έτους και συνοδεύεται από 
εξοφλητικό παραστατικό (βεβαίωση πληρωμής ασφαλί¬ 
στρου ιατροφαρμακευτικής περίθαλψης) και υπεύθυνη 
δήλωση του ν. 1599/1986 ότι δεν καλύπτεται από άλλον 
δημόσιο ή ιδιωτικό ασφαλιστικό φορέα. 

IV. Με απόφαση του ΙΚΥ τυχόν αχρεωστήτως κατα- 
βληθέντα ποσά καθίστανται άμεσα απαιτητά και ο υπό¬ 
τροφος υποχρεούται στην άμεση επιστροφή τους στο 
ΙΚΥ.Το ΙΚΥ δύναται να συμψηφίσει τυχόν αχρεωστήτως 
καταβληθέντα ποσά με το υπόλοιπο της υποτροφίας ή 
να τα αναζητήσει και ανακτήσει σύμφωνα με τις διατά¬ 
ξεις του Κώδικα Είσπραξης Δημοσίων Εσόδων (Κ.Ε.Δ.Ε.). 

2. Το ΙΚΥ δύναται, κατόπιν ειδικής συμφωνίας με το 
Ε.Π.Ι.Φ. και για συγκεκριμένο χρονικό διάστημα, να ανα¬ 
θέτει στο Ε.Π.Ι.Φ. την καταβολή των προβλεπόμενων πο¬ 
σών στους υποτρόφους. 




3856 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

I. ΛΟΙΠΕΣ ΔΙΑΤΑΞΕΙΣ 

Τυχόν επιμέρους ζητήματα, τα οποία ενδέχεται να ανακύψουν κατά την υλοποίηση του προγράμματος και δεν 
περιλαμβάνονται στον παρόντα κανονισμό, ρυθμίζονται με αποφάσεις του Διοικητικού Συμβουλίου του ΙΚΥ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μαρούσι, 9 Φεβρουάριου 2017 

Οι Υπουργοί 


Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























